A BIZOTTSÁG HATÁROZATA
(2006. július 10.)
egyes lettországi húságazati létesítményekre vonatkozóan a 2003-as csatlakozási okmány VIII. melléklete A. függelékének módosításáról
(az értesítés a C(2006) 3084. számú dokumentummal történt)
(EGT vonatkozású szöveg)
(2006/479/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak VIII. melléklete 4. fejezete B. szakasza I. alszakasza (1) bekezdésének d) pontjára,
mivel:
(1)
Lettország átmeneti időszakokat kapott a 2003. évi csatlakozási okmány VIII. mellékletének A. függelékében (1) felsorolt bizonyos létesítményekre. A 2004/460/EK (2), a 2004/472/EK (3) és a 2005/420/EK (4) bizottsági határozatok módosították ezt a függeléket.
(2)
Lettország nyilatkozatot nyújtott be, amely szerint az átalakulóban lévő húságazati létesítmények listáján található mind a kilenc létesítmény vagy befejezte felfejlesztésének folyamatát, és így most már teljes mértékig megfelel a közösségi jogszabályoknak, vagy beszüntette tevékenységét. Ezeket a létesítményeket ezért törölni kell az átalakulóban lévő létesítmények listájáról.
(3)
Ennek megfelelően helyénvaló a csatlakozási okmány VIII. mellékletének A. függelékét módosítani.
(4)
Az Élelmiszerlánc- és Állategészségügyi Állandó Bizottság tájékoztatást kapott az e határozatban foglalt intézkedésekről,
ELFOGADTA EZT A HATÁROZATOT:
1. cikk
Az e határozat mellékletében felsorolt létesítményeket törölni kell a 2003. évi csatlakozási okmány VIII. mellékletének B. függelékéből.
2. cikk
E határozatnak a tagállamok a címzettjei.
Kelt Brüsszelben, 2006. július 10-én.